Hannes Konno

Johannes (Hannes) Konstantin Konno (1. jaanuar 1892 Helsingi – 22. märts 1942 Helsingi) oli eesti päritolu Soome muusik ja helilooja.

Esialgu oli Konno sõjaväemuusik. Hiljem asutas ta koos oma venna Robertiga Porvoos Konno Džässorkestri. 1927. aastal asutasid vennad Konnod selle baasil Soome Džässorkestri (soome keeles Suomi Jazz Orkesteri).

Hannes Konno kirjutas muusikapalu (nii meloodiaid kui ka laulusõnu) varjunimede H. Osmo ja H. Raine all. Mõni tema kirjutatud lugu sai Soomes päris tuntuks.

18. novembril 1931 tulistas Konno vorstimeister J. Tervolat ja haavas teda raskelt. Tüli põhjuseks oli armukadedus: Tervola käis kohtumas Konno naisega.

Ta on maetud Helsingi Hietaniemi kalmistule.

Kategooria:Eestlased Soomes
Kategooria:Soome muusikud
Kategooria:Soome heliloojad
Kategooria:Hietaniemi kalmistule maetud
Kategooria:Sündinud 1892
Kategooria:Surnud 1942